' . ,w 
* • 
segetes valde infestant, maxima liominum indigenarum cura non avertendae. Fugatum gregem 
statim alter sequitur et indigenae Dongalani, quo sonitum fortem fugandis passeribus idoneum 
efficiant, nihil habent. Funda segetes male defendunt. De hac ave historiolam in itineris nostri 
descriptione legas, ex qua Schakiensium regis frater a nobis petiit, ut passerum regem fascino 
nostro persequeremur, eumque, ut minus rapaces suos greges redderet, precibus et litteris adiremus. 
Amasius amorum tempore voce tenui, nec ingrata loquax, caput collari erecto, tanquam 
annulo igneo cinctum, circum feminam trepidat eamque ardens sequitur. Nidum Augusto ad Ambu- 
kohl Dongalae meridionalis in Sorghi campo reperi. E Sorghi foliis dilaceratis fila parant texendo 
nido idonea. Nidus inter duos culmos medius affigitur apertura laterali rotunda, aperta superne. 
Ova viridia tria 8^ longa, 5 H” lata, turgida, utrinque obtusa. 
Prima specimina ad Dongalam Martio vidimus, hiberna veste induta et feminea, nec nu- 
meroso grege consociata. Greges innumeros et nuptias Augusto vidimus, cerealibus ad Ambukohl 
tum maturantibus. 
Epizoa et Entozoa in Fringillis, centurias licet dissecuerimus et examinaverimus, rarius vi- 
dimus. Octo Fringillae species Entozoa obtulerunt, unica Epizoon. In hac specie de Epizois et 
Entozois semper frustra quaesivimus. 
Tabula refert: 1. Marem veste aestiva nuptiali. 2. Marem veste hiberna. 3. Marem veste 
verna. 4. Feminam. Praeterea Sorghi vulgaris (Durrae) tres varietates: albam, flavam, rufam; 
nidum et ova pingi curavimus. 
